OMUSONO gw’engatto z’abasajja ezisussa mu langi emu gusinga kwettanirwa bassereebu. Wabula n’omuntu atali ssereebu naye ng’ategeera eby’okwambala asobola okwambala omusono guno n’alabika nga wa njawulo.
Wasswa Sseninde ng’atunda ngatto z’abasajja mu Kampala agamba nti buli lw’oyambala engatto eya langi ezisukka mu bbiri, kirungi oyambalireko jjiini naddala mu langi enkwafu kuba tejja kuziboola.
Kyokka ne bw’oyambalirako ‘velvet’ oba kakki naddala mu langi enkwafu ng’enzirugavu, bbulu oba endala osobola okuvaayo obulungi.
Engatto eza langi ennyingi kirungi okuzambala ng’ogenda mu bifo ebitali bya buvunaanyizibwa naddala ng’ogenda kulya kaasi, otambulako oba ku nnaku ezitali za kukola, ojja kulabika bulungi. Wabula bw’oba oyagala kugenda mu bifo eby’obuvunanyizibwa, yambala engatto ezitasussa langi bbiri.
Mu ngeri y’emu bw’oba oyambadde essuuti ng’ogendamu kifo kya buvunaanyizibwa era tosussa langi bbiri naddala nga nzirugavu oba kitaka.
lug_Latn lug_Latn lug_Latn lug_Latn lug_Latn